ગુરુવારે સાંજે પોણાસાત વાગ્યે વાકોલા પોલીસને કાલિના પાસે ઍર ઇન્ડિયા કૉલોનીની નજીક વિસ્ફોટ થયો હોવાના સમાચાર મળ્યા હતા. તપાસ કરતાં આ વિસ્ફોટ ૩૦ વર્ષના શારીરિક રીતે અક્ષમ દત્તારામ સાળવીની વ્હીલચૅરમાં થયો હોવાની માહિતી મળી હતી. આ વિસ્ફોટને કારણે દત્તારામના હાથ અને પગ પર ઘણી ઈજા થઈ હતી. તપાસ પછી ખબર પડી હતી કે આ વિસ્ફોટકો દત્તારામે જ સૂરજની મદદ કરવા માગ્યા હતા અને આની મદદથી સૂરજ તેની સાથે દીકરીનાં લગ્ન કરવા માટે તૈયાર ન થનારાં ગર્લફ્રેન્ડનાં માતા-પિતાની હત્યા કરવા માગતો હતો. જોકે આ બૉમ્બના ટેસ્ટિંગ વખતે દત્તારામથી ભૂલથી રિમોટ કન્ટ્રોલ દબાઈ જતાં એ તેની વ્હીલચૅરમાં જ ફાટી ગયો હતો.